b'\n_START_ARTICLE_\nIngjerd Schou\n_START_SECTION_\nKarriere\n_START_PARAGRAPH_\nSchou voksede op i Skiptvet i \xc3\x98stfold, men bosatte sig senere i Spydeberg. Hun flyttede hjemmefra da hun var 15 \xc3\xa5r gammel for at g\xc3\xa5 p\xc3\xa5 reformgymnasie. Derefter blev det uddannelse inden for sygeplejefaget: normal sygeplejeuddannrelse og offentlig godkendt sygeplejerske fra 1977, specialuddannet i intensivsygeplejen i 1980, administrationslinjen ved Norges Sykepleierh\xc3\xb8yskole i 1982, og Med.fak fra Universitetet i Oslo, samt mastergrad i sundhedsadministration fra 1988. Hun har faglig baggrund som specialuddannet sygeplejerske og har titel som cand. mag. i Sundhed. _NEWLINE_Hendes baggrund fra sundhedsv\xc3\xa6senet bragte hende ind i flere administrative stillinger indenfor \xc3\x98stfold fylkeskommune f\xc3\xb8r hun i 1991 blev direkt\xc3\xb8r for Indre \xc3\x98stfold sygehus i Askim. Fra 2006 har Schou v\xc3\xa6ret projektdirekt\xc3\xb8r i Helse \xc3\x98st RHF, og senere Helse S\xc3\xb8r-\xc3\x98st RHF.'